**APSTIPRINĀTS**

ar Liepnas, Mālupes un Malienas pagastu pārvalžu

zemes nomas tiesību izsoles komisijas

13.12.2022. sēdes protokola Nr.1 lēmumu

**ZEMESGABALA „LIEPNA”**

**LIEPNAS PAGASTĀ, ALŪKSNES NOVADĀ**

**NOMAS TIESĪBU IZSOLES NOTEIKUMI**

1. **Vispārīgie jautājumi**
   1. Nomas tiesību izsoles noteikumi (turpmāk - Noteikumi) nosaka kārtību, kādā organizējama un rīkojama pirmreizēja mutiska atklāta nomas tiesību izsole Alūksnes novada pašvaldībai piekritīgam nekustamajam īpašumam - zemes gabalam „Liepna”, kas ir neapbūvēts un atrodas Alūksnes novadā Liepnas pagastā, kadastra apzīmējums 3668 010 0467 (turpmāk – Objekts).
   2. Izsoli organizē Liepnas, Mālupes un Malienas pagastu pārvalžu nomas tiesību izsoles komisija (turpmāk – Komisija) atbilstoši Ministru kabineta 19.06.2018. noteikumiem Nr.350 „Publiskas personas zemes nomas un apbūves tiesības noteikumi”, Alūksnes novada pašvaldības 22.11.2018. noteikumu Nr. 6/2018 „Kārtība, kādā tiek organizēts pašvaldības nekustamo īpašumu iznomāšanas vai atsavināšana process” 15.punktam un Alūksnes novada domes 27.02.2019. lēmumam Nr. 48 „Par Alūksnes novada pašvaldības lauksaimniecībā izmantojamās zemes nomas pakalpojumu maksas cenrāža apstiprināšanu”.
   3. Iznomātājs: Alūksnes novada pašvaldības, reģistrācijas numurs 90000018622 , iestāde “Liepnas pagasta pārvalde”,

adrese: „Liepziedi”, Liepna, Liepnas pagasts, Alūksnes novads, LV-4354,

tālrunis: 29147011, e-pasts: [liepna@aluksne.lv](mailto:liepna@aluksne.lv).

1. **Objekta raksturojums**

|  |  |  |
| --- | --- | --- |
| 2.1. | Objekta adrese, kadastra apzīmējums | **„Liepna”, Liepnas pagasts, Alūksnes novads, LV- 4354, kadastra apzīmējums** **3668 010 0467** |
| 2.2. | Objekta sastāvs | Zemesgabala kopplatība 0.4914 ha, no tiem lauksaimniecībā izmantojamā zeme 0.4914 ha platībā, **iznomājamā platība 0.4914 ha** |
| 2.3. | Nekustamā īpašuma tiesību nostiprināšana zemesgrāmatā | Nav |
| 2.4. | Iesniegti prasījumi attiecībā uzobjektu | Nav |
| 2.5. | Objekta nosacītā nomas maksa gadā | **28.00 EUR** (divdesmit astoņi *euro* ) gadā (bez pievienotās vērtības nodokļa) |
| 2.6. | Lietu tiesības, kas apgrūtina objektu | Nav noteiktas |

1. **Izsoles veids un maksājumi**

|  |  |  |
| --- | --- | --- |
| 3.1. | Izsoles veids | Atklāta mutiska pirmreizēja izsole ar augšupejošu soli |
| 3.2. | Maksāšanas līdzekļi un to proporcijas | 100% *euro* |
| 3.3. | Izsoles sākumcena | **28.00 EUR** (divdesmit astoņi *euro* ) gadā (bez pievienotās vērtības nodokļa) |
| 3.4. | Izsoles solis | 10.00 EUR (desmit *euro*) |

1. **Izsoles priekšnoteikumi un norises kārtība**
   1. Nomas tiesību izsoles noteikumi un nomas līguma projekts tiek publicēts Alūksnes novada pašvaldības mājas lapā [www.aluksne.lv](http://www.aluksne.lv).
   2. Par nomas tiesību izsoles dalībnieku var kļūt juridiskas personas, kā arī fiziskas personas, kuras noteiktajā termiņā iesniegušas pieteikumu uz šo izsoli un izpildījušas visus izsoles priekšnoteikumus.
   3. Lai reģistrētos par izsoles dalībnieku, jāiesniedz pieteikums, kurā norāda:
      1. fiziska persona – vārdu, uzvārdu, personas kodu, deklarētās dzīvesvietas adresi, un citu adresi, kurā persona ir sasniedzama (ja ir), juridiskai persona un personālsabiedrība- nosaukumu (firmu), reģistrācijas numurs, juridiskā adrese;
      2. pretendenta pārstāvi, norādot personu identificējošus datus (ja ir);
      3. oficiālo elektronisko adresi (ja ir aktivizēts konts) vai elektronisko pasta adresi (ja ir);
      4. nomas objektu - neapbūvētā zemesgabala nosaukumu, atrašanās vietu, kadastra apzīmējumu;
      5. nomas laikā plānotās darbības neapbūvētā zemesgabalā;
      6. pretendenta piekrišanu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no iznomātāja pieejamām datu bāzēm.
   4. Ja kāds no pretendentiem pieteikumā nav iekļāvis visu minēto informāciju vai norādījis nepatiesas ziņas, komisija pieņem lēmumu par nomas tiesību pretendenta izslēgšanu no dalības mutiskā izsolē un pieteikumu neizskata.
   5. **Nomas tiesību izsole notiks 2022.gada 20.decembrī plkst.13.00, Liepnas pagasta pārvaldes telpās** - „Liepziedos”, Liepnā, Liepnas pagastā, Alūksnes novadā.
   6. Pieteikums par piedalīšanos izsolē iesniedzams Liepnas pagasta pārvaldē, „Liepziedos”, Liepnā, Liepnas pagastā, Alūksnes novadā vai elektroniski e-pastā [liepna@aluksne.lv](mailto:liepna@aluksne.lv), parakstīts ar drošo elektronisko parakstu, no sludinājuma publicēšanas dienas Alūksnes novada pašvaldības mājas lapā [www.aluksne.lv](http://www.aluksne.lv/), līdz 2022. gada 20.decembra plkst.12.00
   7. Saņemot pieteikumus par piedalīšanos nomas tiesību izsolē, tiek sastādīts izsoles dalībnieku saraksts, kurā tiek fiksēts katra dalībnieka vārds, uzvārds vai juridiskais nosaukums, pieteikuma saņemšanas datums un laiks iesniegšanas secībā.
   8. Starp nomas tiesību izsoles dalībniekiem aizliegta vienošanās, kas varētu ietekmēt nomas tiesību izsoles rezultātu un gaitu.
   9. Izsoles dalībniekiem ir tiesības apskatīt izsoles objektu pēc sludinājuma publicēšanas dienas Alūksnes novada pašvaldības mājas lapā [www.aluksne.lv](http://www.aluksne.lv), saskaņojot to ar Liepnas pagasta pārvaldes vadītāju Ilzi Paiu pa tālruni 29147011.
   10. Nomas tiesību izsole tiek uzsākta izsoles noteikumos norādītajā laikā un vietā.
   11. Izsolē var piedalīties personas, kuras šajos noteikumos noteiktajā kārtībā atzītas par izsoles dalībniekiem.
   12. Ja izsoles dalībnieku sarakstā tiek reģistrēts vismaz viens izsoles dalībnieks, izsole atzīstama par notikušu. Iznomātājs ar nomas tiesību pretendentu slēdz nomas līgumu par nomas maksu, kas ir izsoles sākumcena plus viens izsoles solis.
   13. Dalībnieks, kurš nav ieradies uz izsoli, uzskatāms, ka ir atteicies no dalības izsolē.
   14. Izsoles komisija pārbauda dalībnieka vai tā pilnvarotās personas personību un izsniedz dalībnieka solīšanas karti ar numuru, kas atbilst dalībnieka sarakstā ierakstītajam numuram.
   15. Pirms nomas tiesību izsoles sākšanas, izsoles dalībnieki paraksta izsoles noteikumus, tādējādi apliecinot, ka pilnībā ar tiem ir iepazinušies un piekrīt tiem.
   16. Izsoles vadītājs, atklājot izsoli, iepazīstina izsoles dalībniekus ar komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.
   17. Izsoles vadītājs īsi raksturo nomā izsolāmo objektu, paziņo izsoles sākuma nomas maksu, kā arī izsoles soli – summu par kādu izsoles sākuma nomas maksa tiek paaugstināta ar katru nākamo solījumu.
   18. Pēc izsoles vadītāja ziņojuma sākas solīšanas process. Izsoles gaita tiek protokolēta. Protokolu paraksta visi izsoles komisijas locekļi.
   19. Izsole notiek ar augšupejošu soli, kas noteikts 10.00 EUR (desmit *euro*) apmērā. Solīšana sākas no objektam noteiktās izsoles sākumcenas un notiek tikai pa noteikto izsoles soli.
   20. Izsoles dalībnieki solīšanas procesā paceļ savu solīšanas karti ar numuru. Izsoles vadītājs paziņo dalībnieka numuru un piedāvāto nomas maksu.
   21. Ja neviens no dalībniekiem vairs augstāku nomas maksu nepiedāvā, izsoles vadītājs trīs reizes atkārto pēdējo solīto augstāko nomas maksu un fiksē to ar āmura piesitienu. Pēc āmura piesitiena nomas tiesības ir nosolījis dalībnieks, kas solījis pēdējo augstāko nomas maksu.
   22. Atsakoties no turpmākās solīšanas, katrs izsoles dalībnieks nomas tiesību pretendentu sarakstā ar parakstu apliecina savu pēdējo solīto nomas maksas summu.
   23. Nomas tiesību pretendents, kurš nosolījis visaugstāko nomas maksu, savu piekrišanu nomāt izsoles objektu par nosaukto nomas maksu apliecina mutvārdos un rakstiski, parakstoties izsoles dalībnieku sarakstā.
   24. Izsoles vadītājs beigās paziņo, ka izsole ir noslēgusies, kā arī nomas tiesību pretendentu, kas piedāvājis augstāko nomas maksu un guvis tiesības slēgt ar iznomātāju nomas līgumu.
   25. Komisija sagatavo lēmumu par mutiskās izsoles rezultātu, ko apstiprina Alūksnes novada domes priekšsēdētājs un divu darbdienu laikā izsoles rezultātus publicē Alūksnes novada pašvaldības mājas lapā [www.aluksne.lv](http://www.aluksne.lv/).
   26. Nomas tiesību ieguvējam septiņu darbdienu laikā pēc mutiskās izsoles rezultātu paziņošanas jāparaksta nomas līgums vai rakstiski jāpaziņo par atteikumu slēgt līgumu. Ja iepriekš minētajā termiņā nomas tiesību ieguvējs līgumu neparaksta un neiesniedz attiecīgu atteikumu, ir uzskatāms, ka nomas tiesību ieguvējs no nomas līguma slēgšanas ir atteicies.
   27. Ja nomas tiesību ieguvējs, kurš nosolījis augstāko nomas maksu, atsakās slēgt nomas līgumu, Iznomātājs secīgi piedāvā nomas līgumu slēgt tam nomas tiesību pretendentam, kurš nosolīja nākamo augstāko nomas maksu. Iznomātājs 10 darbdienu laikā pēc minētā piedāvājuma nosūtīšanas publicē informāciju Alūksnes novada pašvaldības mājas lapā [www.aluksne.lv](http://www.aluksne.lv/).
   28. Nomas tiesību pretendents, kurš nosolījis nākamo augstāko nomas maksu, atbildi par piedāvājumu slēgt nomas līgumu sniedz 10 darbdienu laikā pēc tā saņemšanas dienas. Ja nomas tiesību pretendents piekrīt slēgt nomas līgumu par paša nosolīto augstāko nomas maksu, septiņu darbdienu laikā, viņš paraksta nomas līgumu. Iznomātājs ne vēlāk kā 10 darbdienu laikā pēc nomas līguma spēkā stāšanās publicē minēto informāciju Alūksnes novada pašvaldības mājas lapā [www.aluksne.lv](http://www.aluksne.lv/).

47

Parādīt iespējas

Slēpt iespējas

* **Drukāt punktu**
* **Saglabāt kā PDF**
* **Pievienot piezīmi**
* **Atsauce uz punktu**
  1. Noteikt šādu par nomas objektu publicējamo informāciju:

|  |  |
| --- | --- |
| Nomas tiesību izsoles organizētājs | Liepnas, Mālupes un Malienas pagastu pārvalžu nomas tiesību izsoles komisija |
| Nomas tiesību izsoles veids | Atklāta mutiska pirmreizēja izsole ar augšupejošu soli |
| Nomas objekts | Zemesgabals „Liepna” , Liepnas pagastā, Alūksnes novadā, LV- 4354, kadastra apz. 3668 010 0467, 0.4917 ha platībā, izmantošanas mērķis – zeme, uz kuras galvenā saimnieciskā darbība ir lauksaimniecība (0101) |
| Objekta raksturojoša informācija | Zemes gabals ir piemērots lauksaimniecības darbības veikšanai. |
| Maksimālais iznomāšanas termiņš | 5 (pieci) gadi |
| Objekta izsoles sākumcena un izsoles solis | Izsoles sākumcena ir **28.00 EUR** (divdesmit astoņi *euro* ) gadā (bez pievienotās vērtības nodokļa). Izsoles solis **10.00 EUR** (desmit *euro*) |
| Objekta izsoles norises vieta un laiks | 2022.gada 20.decembrī plkst. 13.00 Liepnas pagasta pārvaldes telpās - „Liepziedos”, Liepnā, Liepnas pagastā, Alūksnes novadā |
| Objekta apskates vieta un laiks | Pēc informācijas publicēšanas dienas Alūksnes novada pašvaldības mājas lapā [www.aluksne.lv](http://www.aluksne.lv/) līdz 20.12.2022. plkst.12.00 , saskaņojot to pa tālruni 29147011 |
| Pieteikumu iesniegšanas vieta un laiks | Liepnas pagasta pārvaldē - „Liepziedos”, Liepnā, Liepnas pagastā, Alūksnes novadā vai elektroniski e-pastā [liepna@aluksne.lv](mailto:liepna@aluksne.lv) , parakstītus ar drošo elektronisko parakstu, no sludinājuma publicēšanas dienas Alūksnes novada pašvaldības mājas lapā www.aluksne.lv, līdz 2022. gada 20.decembra plkst.12.00 |

4.30. Apstiprināt nomas līguma projektu (pielikumā uz 5 lapām).

Komisijas priekšsēdētāja I.PAIA

Komisijas priekšsēdētājas vietniece I.PRIEDE

Komisijas locekļi S.PRENKA-MIHAILOVA

L.TRIVOLE

Dalībnieka (tā pārstāvja) paraksts apliecina tā pilnīgu iepazīšanos ar šiem izsoles noteikumiem, kā arī faktu, ka tie ir pilnīgi saprotami.

Dalībnieka (tā pārstāvja) pilns vārds ,vai nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

paraksts\_\_\_\_\_\_\_\_\_\_\_\_\_\_\_

datums \_\_\_\_\_\_\_\_\_\_\_\_\_\_\_